
Spoans 


Et Spoans (Spoans: espahol, Castellano ) es e Romoansche toale en achter't Iengels en et Chinees de grotste 
weireldtoale. 

Kenmerkn 


Et Spoans es e Romoansche toale, da wil zeggn dat et ofstamt van et Latyn , de toale die de Romeinn 
megebrocht en. Z'es dus nauwe verwant an et Frans, Italioans, Portugees en Roemeens die ook Latynsche 
toaln zyn. Deur zyn eilandliggienge verre weg van Rome, boakermat van et Laty n, es't Latyn minder styf 
geevolueerd in vergelykienge me andere Romoansche toaln. Mo in't Spoans zyn d'r gin noamvolln meer. 

Spanje et eeuwnlang bezet gewist deur d'Arabiern. 't Es doame dat et Spoans veel Aroabische invloedn 
gekend et. Zo zyn de meeste woordn die begunn me al - en dat zyn d'r ne heeln oop - van Aroabische 
ofkomste, lik el alcalde (burgemeester), la alhucema (lavendel), el almacen (magazyn of growoarnuus). 

Et Spoans es e styf fonetische toale. Oe je d'uutsproake van de Spoansche letters kent, keun je olle 
Spoansche woordn goed uutspreekn ook ol verstoa je ze nie. In et Spoans sprik je olle letters van e word 
kort en dudelik uut woadeure da de toale minder frivool en zangerig overkomt dan et Italioans. Vo die reedn 
noemn ze't Spoans soms ook wel et Duuts ounder de Romoansche toaln. 

D'eerste tekstn die je Spoans kut noemn, dateern van de negenste-tienste eeuwe. 

Variantn in moederland Spanje 

■ Castilioans (el Castellano) : dat es et officiele Spoans da in 
de meeste landn buutn Spanje kortweg Spoans genoemd 
es. 

■ Cataloans (el Catalan) : d'officiele toale van 

■ Catalonie, de Spoansche regio in’t noordoostn van 
Spanje me Barcelona lik oofdstee. Zeg noois teegn 
nen Cataloan dat 'n Spoans sprikt of je voelt em 
g'affrounteerd. 

■ Andorra 

■ Balearen, tegoare me't Castilioans. 



De variantn van et Spoans 

















■ et Galicisch (el gallego) : et Spoans van de Spoansche regio Galicie 

In Baskenland, da in Spanje en in Vr ankryk ligt, spreekn ze Baskisch (el vasco of el euskera ) moar dat es 
helegansn gin Spoans. Baskisch es e gevol apart want't es d'enigste niet-Indo-Europese toale in heel West- 
Europa. Ze sproakn in die streke ol Baskisch nog voor dan de Romeinn d'r woarn. 

Verspreidienge buutn Spanje 


1 


Landn e regios woa da Spoans e n' officiele toale 
es 


Spoans es en officiele toale in die landn, 't antal 
inweuners stoa nefest et land: 

1. Mexico: 107 miljoen (2008) 

2. Spanje: 45 miljoen (2008) 

3. Colombia: 44 miljoen (2008) 

4. Argentine: 40 miljoen (2007) 

5. Peru: 28 miljoen (2007) 

6. Venezuela: 26 miljoen (2007) 

7. Chili: 20 miljoen (2000) 

8. Ecuador: 14 miljoen (2007) 

9. Guatemala: 13 miljoen (2007) 

10. Cuba: 11,18 miljoen (2000) 

11. Dominicaanse Republiek: 8,58 miljoen (2000) 

12. Bolivia: 8,3 miljoen (2000) 

13. Honduras: 6,4 miljoen (2000) 

14. El Salvador: 6,23 miljoen (2000) 

15. Paraguay: 5,73 miljoen (2000) 

16. Nicaragua: 4,91 miljoen (2000) 

17. Puerto Rico (afhankelik gebied van de Verenigde Stoatn): 3,9 miljoen (2004) 

18. Costa Rica: 3,77 miljoen (2000) 

19. Uruguay : 3,36 miljoen (2000) 

20. Panama: 2,84 miljoen (2000) 

21. Equatoriaal-Guinea: 494.000 (2003)(enigste Spoanstoalig land in Afrika) 

De meeste landn hein olleen Spoans as officiele toale. Uutzonderingn doarip zyn Bolivia, Equatoriaal- 
Guinea (tweede toale: Frans), Paraguay, Peru en Spanje zelve (Cataloans, Galicisch, Baskisch, Aragonees, 
Asturisch en Aranees). In d'andre landn bestoan der ook grote niet-Spoanstoalige gemeenschappn mo 
hunder toale wer nie erkend as officiele lanstoale. 


In Amerika klappn der round de 26 miljoen minsn Spoans. 't Grotste deel hiervan zyn immigrantn, moa der 
es ook een deel da afstamt van de Spoans-Mexicoanse bevolkinge die in het zuudwestn van de Verenigde 
Stoatn weunde toen d'Amerikoan da veroverdn. In New Mexico (een Amerikoanse stoat) is 't Spaans as 
officiele taal erkend en ook in Puerto Rico. Vodder spreekn der nog vee minsn Spoans in Brazilie, Belize, 
Guyana, de Filipynn, Marokko de Westelikke Sahoara en de Nederlanse Antilln. In gineen van die landn en 
gebiedn is't echter officieel. Ook in Europa spreekn z'et nog in Andorra en Gibraltar. 

D'uutsproake van et Spoans in Latyns-Amerika es behoorlijk anders dan in Spanje. Omda e toale't meest 
van ol verandert in et land woar da d'oorsprounkelikke sprekers weunn, moetn die veranderiengn dus 
ountstoan zyn in de 17e-18e eeuwe in Spanje zelve, achter de (Spoansche) veroverienge van Amerika. 

























Voorbeeld 


■ "Eres tu" (tekst) (http://www.mocedades.com/lerestu.htm) 

■ "Eres tu" (clip) (https://www.youtube.com/watch?v=mDaeak_FGaA) 


Overgenomen van "https://vls.wikipedia.Org/w/index.php?title=Spoans&oldid=297164" 


Boovnstoand blad es vo de latste ki veranderd om 11:25 ip 17 jun 2018. 

De tekst is beschikbaar onder de licentie Creative Commons Naamsvermelding-Gelijk delen. Er kunnen aanvullende 

